Document ID: 31984R0671

Uredba Komisije (EGS) št. 671/84
z dne 15. marca 1984
o vlogah za financiranje pomoči držav članic organizacijam proizvajalcev v sektorju ribiških proizvodov
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 3140/82 z dne 22. novembra 1982 o dodelitvi in financiranju pomoči, ki jo države članice odobrijo organizacijam proizvajalcev v sektorju ribiških proizvodov [1], zlasti člena 10(3),
ker naj zahteve za financiranje pomoči, ki jih odobrijo države članice skladno z uredbo (EGS) št. 3140/82, vključujejo določene podrobnosti, tako da je mogoče preveriti, ali izdatki ustrezajo določbam iz navedene uredbe;
ker naj države članice, da omogočijo uspešno preverjanje, spremljajočo dokumentacijo dajejo na voljo Komisiji za obdobje treh let po tem, ko je bilo izvedeno zadnje financiranje;
ker ta uredba nadomešča Uredbo Komisije (EGS) št. 1273/72 [2]; ker naj se zadnja uredba s tem razveljavi;
ker so ukrepi, predvideni s to uredbo, skladni z mnenjem Odbora Evropskega kmetijskega usmerjevalnega in jamstvenega sklada,
SPREJELA NASLEDNJO UREDBO:
Člen 1
1. Vloge za financiranje, kot jih določa člen 10(1) Uredbe EGS št. 3140/82, se morajo predložiti v obliki preglednic, ki so prikazane v prilogah.
2. Države članice Komisiji sporočijo in skupaj s prvo vlogo za financiranje predložijo besedila nacionalnih predpisov v zvezi z izvajanjem in nadzorom in besedila ustreznih upravnih navodil, skupaj z vsemi ustreznimi obrazci in drugimi dokumenti za upravljanje pomoči.
Člen 2
Države članice dajo Komisiji na razpolago vso spremljajočo dokumentacijo overjenih kopij za vsakega upravičenca posebej in za obdobje treh let od zadnjega financiranja, ki jih imajo na voljo in na temelju katerih so sprejele sklep za odobritev pomoči, kot to določa člen 6 Uredbe EGS 3796/81.
Člen 3
Uredba (EGS) št. 1273/72 se razveljavi.
Člen 4
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, dne 15. marca 1984.

Labels: 12
4
5
6